钦定古今图书集成/理学汇编/学行典/第193卷 > 丁美 黄彦辅
## 钦定古今图书集成/理学汇编/学行典/第193卷 > 丁美 黄彦辅

按《绍兴府志》：“丁美，字文彦，诸暨人。兄进，洪武初遘诬
被逮。美度兄懦且讷，必不免，白于官，请代行。进曰：‘事
在我，汝何预焉’？进方欲往，美已赴逮所矣。竟编之徒
官以死。同时有黄彦辅者，其从兄彦实坐诬，州司迫
遣将行，彦辅慨然就械以往，而其事卒白。乡人皆义
之，而于美之死，尢加悼惜焉。”